10.2.2010 Jurnalul Oficial al Uniunii Europene L 37/21 REGULAMENTUL (UE) NR. 118/2010 AL COMISIEI din 9 februarie 2010 de modificare a Regulamentului (CE) nr. 900/2008 de stabilire a metodelor de analiză și a altor dispoziții tehnice necesare pentru punerea în aplicare a regimului de import al anumitor mărfuri rezultate din prelucrarea produselor agricole COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (!), în special articolul 9, întrucât: (1) Regulamentul (CE) nr. 900/2008 al Comisiei (?) stabileşte formulele, procedurile și metodele de utilizat pentru determinarea amidonului/glucozei, în scopul aplicării anexelor II şi III la Regulamentul (CE) nr. 1460/96 al Comisiei din 25 iulie 1996 de stabilire a normelor detaliate de punere în aplicare a regimurilor comerciale preferențiale aplicabile anumitor mărfuri rezultate din transformarea produselor agricole, în conformitate cu dispozițiile articolului 7 din Regulamentul (CE) nr. 3448/93 al Consiliului (?). (2)  Regulamentul (CE) nr. 900/2008 a fost examinat de către un grup de experţi, pentru a evalua dacă respectivul regulament ţine cont de evoluția ştiințifică și tehnologică a metodelor stabilite în respectivul regulament. Studiile și încercările efectuate în cadrul respectivei examinări indică faptul că determinarea conținutului de amidon/glucoză prin solubilizare, prin intermediul hidroxidului de sodiu (înaintea degradării enzimatice pentru a obţine glucoza) şi măsurarea conținutului total de glucoză utilizând metoda enzimatică cu spectrofotometrie, astfel cum este prescris, în prezent, pentru majoritatea mărfurilor nu mai corespund cerințelor tehnice actuale şi, prin urmare, trebuie să fie actualizate. (5)  Prin urmare, este necesar să se prevadă că degradarea amidonului/glucozei trebuie să se realizeze în mod enzimatic cu amilază şi amiloglucozidază şi că deter- minarea conţinutului total de glucoză trebuie să se realizeze folosind cromatografia lichidă de înaltă performanță (HPLC) și să se specifice cum urmează să se realizeze metoda enzimatică. (4) Prin urmare, Regulamentul (CE) nr. 900/2008 ar trebui modificat în consecință. (5)  Măsurile prevăzute în prezentul regulament sunt conforme cu avizul Comitetului Codului vamal, ADOPTĂ PREZENTUL REGULAMENT: Articolul 1 Anexa I la Regulamentul (CE) nr. 900/2008 se înlocuieşte cu textul prevăzut în anexa la prezentul regulament. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 9 februarie 2010. JO L 256, 7.9.1987, p. 1. (') JO L 248, 17.9.2008, p. 8. JO L 187, 26.7.1996, p. 18. Pentru Comisie Președintele JosE Manuel BARROSO